PSTC คาดเปิดดำเนินการ “ระบบท่อขนส่งน้ำมัน” ปีนี้ หลังคืบหน้ากว่า 65% พร้อมบุ๊กรายได้ทันที
PSTC คาดเปิดดำเนินการ “ระบบท่อขนส่งน้ำมัน” ปีนี้ หลังคืบหน้ากว่า 65% พร้อมบุ๊กรายได้ทันที คาดสร้างรายได้ปีละ 1.5-2 พันลบ.
PSTC คาดเปิดดำเนินการ “ระบบท่อขนส่งน้ำมัน” ปีนี้ หลังคืบหน้ากว่า 65% พร้อมบุ๊กรายได้ทันที คาดสร้างรายได้ปีละ 1.5-2 พันลบ.
8 มี.ค. 2564

นายกัมพล ตติยกวี ประธานเจ้าหน้าที่บริหาร บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เปิดเผยถึงความคืบหน้าของการลงทุนในโครงการระบบท่อขนส่งน้ำมัน เส้นทางภาคตะวันออกเฉียงเหนือ ซึ่งดำเนินการโดยบริษัท ไทย ไปป์ ไลน์ เน็ตเวิร์ค จำกัด (TPN) ที่ถือหุ้นโดยบริษัท บิ๊กแก๊ส เทคโนโลยี จำกัด (BIGGAS) และเป็นบริษัทย่อยของ PSTC โดยมีมูลค่าเงินลงทุนทั้งโครงการประมาณ 9,760 ล้านบาท
โดยปัจจุบันโครงการดังกล่าวมีความคืบหน้าในการก่อสร้างกว่า 65% โดยโครงการระบบท่อขนส่งน้ำมัน นี้ครอบคลุมพื้นที่ใน 70 ตำบล 22 อำเภอ 5 จังหวัด ได้แก่ จังหวัดสระบุรี ลพบุรี นครราชสีมา ชัยภูมิ และขอนแก่น มีระยะทางรวม ประมาณ 342 กิโลเมตร
“การดำเนินโครงการฯ ถือว่าเป็นไปตามแผนที่วางไว้ ซึ่งมีความคืบหน้าอย่างต่อเนื่อง แม้จะเกิดสถานการณ์การแพร่ระบาดของโรคไวรัสโควิด-19 บริษัทฯยังสามารถเดินหน้าก่อสร้างได้ตามปกติ และจะสามารถเปิดดำเนินการโครงการดังกล่าว รวมทั้งจะเริ่มรับรู้รายได้ตั้งแต่ไตรมาส 4/2564 เป็นต้นไป และตั้งแต่ปี 2565 คาดว่าจะมีรายได้ปีละ 1,500-2,000 ล้านบาท โดยจะมีกำไรขั้นต้นประมาณ 40%”  
สำหรับโครงการระบบท่อขนส่งน้ำมันไปภาคตะวันออกเฉียงเหนือนี้ ถือว่าเป็นการลงทุนที่เป็นธุรกิจที่สร้างรายได้ต่อเนื่องและสม่ำเสมอ (Recurring Income) ที่มีผลการดำเนินงานที่เติบโตมั่นคง